News Update: Cathie Wood เปิดตัว ‘ARKA กองทุน ETF ใหม่ ลงทุนใน Bitcoin ฟิวเจอร์ส สถาบันฯ แห่ขอจดทะเบียน Bitcoin ETF หลัง ก.ล.ต. เปิดกว้าง - FINNOMENA
Cathie Wood เปิดตัว ETF ใหม่ ‘ARKA’ ลงทุนใน Bitcoin ฟิวเจอร์ส โดยหวังว่าหน่วยงานกำกับดูแลของสหรัฐฯ จะอนุมัติกองทุนดังกล่าวเร็วๆ นี้
14 ต.ค. 2564

Cathie Wood เปิดตัว ETF ใหม่ ‘ARKA’ ลงทุนใน Bitcoin ฟิวเจอร์ส โดยหวังว่าหน่วยงานกำกับดูแลของสหรัฐฯ จะอนุมัติกองทุนดังกล่าวเร็วๆ นี้
ตามรายงานที่ยื่นต่อ ก.ล.ต. สหรัฐฯ ‘ARKA’ หรือชื่อเต็ม ‘ARK 21Shares Bitcoin Futures Strategy ETF’ วางแผนที่จะลงทุนใน Bitcoin ฟิวเจอร์ส ที่ซื้อขายผ่านตลาดสินค้าโภคภัณฑ์
เหล่าผู้ออกกองทุน ETF ต่างพากันเร่งขออนุมัติเปิด ETF ที่ลงทุนใน Bitcoin ฟิวเจอร์ส หลัง Gary Gensler ประธาน ก.ล.ต. สหรัฐฯ กล่าวว่า จะเปิดกว้างมากขึ้นในการอนุมัติ Bitcoin Futures ETF ภายใต้กฎหมายการลงทุนปี 1940 ที่ให้ความคุ้มครองแก่นักลงทุน
ข้อมูลจาก Bloomberg Intelligence รายงานว่า ช่วงต้นเดือนที่ผ่านมามี Bitcoin Futures ETF จำนวน 9 กองทุน ที่หน่วยงานกำกับดูแลของสหรัฐฯ กำลังพิจารณาอนุมัติอยู่
ก่อนหน้านี้ในเดือน มิ.ย. Cathie Wood ได้ยื่นขออนุมัติ ARK 21Shares Bitcoin ETF หรือ ARKB ที่จะลงทุนใน Bitcoin สกุลเงินดิจิทัลที่ใหญ่ที่สุด ตามดัชนี S&P Bitcoin
อย่างไรก็ตาม นับตั้งแต่ความพยายามของหลายบริษัทตั้งแต่ปี 2013 ก.ล.ต. สหรัฐฯ ยังไม่เคยอนุมัติกองทุน Bitcoin ETF มาก่อน โดยอ้างถึงความกังวลเกี่ยวกับการฉ้อโกง และการปั่นราคา
ในขณะที่ Bitcoin Futures ETF มีโอกาสมากกว่า เพราะถูกควบคุมโดยตลาดอนุพันธุ์ขนาดใหญ่ CME ซึ่งนักลงทุนต้องวางเงินลงในบัญชีมาร์จิ้นก่อนการซื้อขาย เช่น นักลงทุนที่ต้องการลงทุนใน CME Micro Bitcoin futures ต้องวางเงินหลักประกันอย่างน้อย 35%
Eric Balchunas จาก Bloomberg Intelligence กล่าวว่า นี่ไม่ใช่เรื่องง่ายสำหรับ Ark ในการที่จะบริหาร ARKA ได้ทันที เพราะเงินกว่า 500 ล้านดอลลาร์ของ Ark ลงทุนอยู่ใน Grayscale Bitcoin Trust แต่หาก Ark เป็นรายที่ 7 หรือ 8 ที่ได้รับการอนุมัติก็จะเป็นการเริ่มต้นที่ดี นอกจากนี้ Ark ยังมีฐานนักลงทุนอายุน้อยที่อาจจะอยากลงทุนใน ETF ใหม่
ทั้งนี้ 21Shares คือบริษัทในยุโรปที่ทำธุรกิจเกี่ยวข้องกับการซื้อขายคริปโทฯ จะไม่เป็นที่รู้จักมากนักในสหรัฐฯ แต่บริษัทได้รับการยอมรับในยุโรป สำหรับผลิตภัณฑ์ที่เคลื่อนไหวตามสินทรัพย์ดิจิทัล ตั้งแต่ Bitcoin ไปจนถึง Ripple และ Polkadot โดยในเดือน พ.ค. ที่ผ่านมา Cathie Wood เป็นหนึ่งในคณะกรรมการของ Amun Holdings ซึ่งเป็นผู้ดำเนินการ 21Shares
อ้างอิง: https://www.bloomberg.com/news/articles/2021-10-13/cathie-wood-lends-name-to-new-etf-tracking-bitcoin-futures?sref=e4t2werz
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
ARK
ARK Invest
ARK Investment
ARKA
Bitcoin
Cathie Wood
News Update
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA